stanford-oval/wikipedia huggingface dataset:
Rabson–Mendenhallin oireyhtymä

Rabson–Mendenhallin oireyhtymällä on peittyvä, autosomaalinen periytymistapa
Rabson–Mendenhallin oireyhtymä on äärimmäisen harvinainen oireyhtymä, joka kuuluu vaikeiden insuliiniresistenssioireyhtymiin ryhmään Donohuen oireyhtymän (leprekaunismi), lipodystrofioiden sekä tyyppien A ja B insuliiniresistenssioireyhtymien tavoin. Oireyhtymä johtuu vioittuneista insuliinireseptorigeenin (INSR) alleeleista ja periytyy peittyvästi autosomissa. Vioittuneen geenin on siis henkilön sairastumiseksi periydyttävä molemmilta vanhemmilta.
Rabson–Mendenhallin oireyhtymä voidaan luokitella Donohuen oireyhtymän eli leprekaunismin lievemmäksi muodoksi. Tyypin A insuliiniresistenssioireyhtymä puolestaan näistä poiketen todetaan monissa tapauksissa vasta teini-iässä. Rabson–Mendenhallin oireyhtymä aiheuttaa jo kohdunsisäistä kasvun hitautta ja syntyneen lapsen hidastunutta kasvua, lihasten ja rasvakudosten hypotrofiaa, acanthosis nigricans -ihomuutoksia, hampaiden dysplasiaa, epänormaalia karvan- ja kynsienkasvua sekä kasvojen akromegaliaa. Eräissä tapauksissa on raportoitu myös käpyrauhasen hypertrofia. Sairastuneilla lapsilla on alun perin todettavissa paaston jälkeinen hypoglykemia, aterian jälkeinen hyperglykemia sekä hyperinsulinemia, joka kehittyy pysyväksi hyperglykemiaksi ja johtaa toistuviin diabeettisiin ketoasidoositiloihin. Sairastuneilla todettuihin komplikaatioihin ovatkin kuuluneet diabetes, munuaisten ongelmat ja kystat munasarjoissa. Osalla Rabson–Mendenhallin oireyhtymää sairastavista on todettu myös älyllinen kehitysvamma tai muita kehityksellisiä häiriöitä. Rabson–Mendenhallin oireyhtymän oireiden vaikeusaste kuitenkin vaihtelee. Mahdollisiin erotusdiagnooseihin lukeutuvat eräät Donohuen oireyhtymän ja tyypin A insuliiniresistenssioireyhtymän muodot.
Rabson–Mendenhallin oireyhtymän esiintyvyyttä ei tarkkaan tunneta. On kuitenkin arvioitu, että siitä kärsii maailman mittakaavassa harvempi kuin yksi miljoonasta ihmisestä. Oireyhtymään sairastuneet ovat olleet enimmäkseen keskenään verisukulaisia olevien vanhempien lapsia. Rabson–Mendenhallin oireyhtymä voidaan todeta oirekuvan, laboratoriokokeiden ja INSR-geenin testaamisen pohjalta. Sairauteen ei ole parantavaa hoitoa vaan hoito on oireenmukaista. Hoito on vaativaa ja siinä voidaan käyttää korkea-annoksisen insuliinin pistämistä ja/tai yhdistelmä-DNA-tekniikalla valmistettua insuliininkaltaista kasvutekijää 1 (IGF1), joskus yhdistettynä insuliininkaltaista kasvutekijää sitovaan proteiiniin 3 (IGFBP3).
Rabson–Mendenhallin oireyhtymästä kärsivien potilaiden on kuvattu elävän teini-ikäisiksi tai nuoriksi aikuisiksi ja kuoleman johtuvan tyypillisesti diabeteksen komplikaatioista, kuten diabeettisesta ketoasidoosista. Tyypillisesti hyperglykemiasta on tullut jatkuvaa neljän vuoden ikään mennessä ja diabeettisista ketoasidooseista toistuvia kuuden vuoden ikään mennessä. Sairastuneiden henkilöiden insuliinitasojen on kuvattu olleen alun perin erittäin voimakkaasti kohonneita, mutta sitten laskeneen iän myötä, vaikkakin jääneen koholle. Ensimmäisinä Rabson–Mendenhallin oireyhtymän kuvasivat kolmessa sisaruksessa vuonna 1956 Samuel Milton Rabson ja E. N. Mendenhall.
Rahonavis

| Rahonavis |
| --- | --- |
 Rahonavis
 Myöhäisliitukausi 70 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Kladi::  Coelurosauria
Kladi::  Maniraptora
Heimo::  †Dromaeosaurit Dromaeosauridae
Alaheimo::  †Unenlagiinae
Suku::  †Rahonavis  Forster et al., 1998
Laji::  ostromi
Kaksiosainen nimi
 † Rahonavis ostromi  Forster et al., 1998 
Synonyymit
 Rahona ostromi Forster et al., 1998 
Katso myös
   Rahonavis Wikispeciesissä   Rahonavis Commonsissa 
Infobox OKNimi-testi OK: 
Rahonavis oli lintumainen, dromaeosaureihin kuulunut teropodisuku. Se oli lihansyöjä ja mahdollisesti lentokykyinen. Rahonavis eli 71–66 miljoonaa vuotta sitten myöhäisliitukaudella Maastricht-vaiheella. Rahonaviksen fossiileja on löydetty Madagaskarilta.
Nimi

Rahonavis tarkoittaa ”uhkaa pilvilinnusta”. Nimi on yhdistelmä malagassin kielen sanasta ”rahona”, joka voi tarkoittaa pilveä tai uhkaa, mutta tässä tapauksessa pilveä ja uhkaa ja latinan kielen sanasta ”avis”, joka tarkoittaa lintua. Lajiepiteetti ostromi on annettu John Ostromin kunniaksi, joka laittoi uutta eloa Thomas Henry Huxleyn paljon parjattuun teoriaan siitä, että linnut kehittyivät dinosauruksista.
Rahonavikselle annettiin alun perin nimeksi Rahona, mutta kesti vain 21 päivää, kunnes nimeäjät tajusivat, että nimi oli jo annettu eräälle koiperhoselle vuonna 1975. Kuitenkin, yhdistämällä ovelasti sanan ”Rahona” (malagassiksi uhka) ja sanan ”avis” (latinaksi lintu), he löysivät tien nimeämiskysymyksen ympäri ja onnistuivat täydellisesti kuvaamaan nimessä dinosauruksen molemmat ominaisuudet: sen kyvyn lentää ja oletetusti sitkeät saalistustavat, melko vaatimattomasta koosta huolimatta.
Koko ja ulkonäkö

Rahonaviksen pituus oli 70 senttimetriä ja paino yksi kilogramma. Sillä oli sekä dinosauruksen että linnun piirteitä. Vaikka Rahonaviksen on joskus kuviteltu olleen lintu, on mahdollista, että se oli läheisempää sukua dromaeosaureille. Jotkut pitävät Rahonavista lentokykyisenä, todisteena pitkistä eturaajoista ja nivelsiteiden kiinnityskohdista olkapäähän, mikä todistaa Rahonaviksen omanneen välttämättömiä siiven liikeasteita lentämistä varten.
Fossiilit

Rahonaviksen fossiilit löydettiin luoteis-Madagaskarissa vuonna 1995. Löydettyihin fossiileihin lukeutuu yksi osittainen luuranko. Luurangossa oli säilynyt osia siivestä ja olkaluista. Luuranko löydettiin pieneltä, paljolti tiheän ruohoston peittämältä alueelta, jonka tuli paljasti mäenrinteestä. Samalla paljastui titanosaurin fossiileja, joiden joukossa oli myös Rahonaviksen luuranko.
Rahonavis ostromista löydetyt luut.
Quartetto Business Park

Quartetto Business Park Espoon Leppävaarassa.
Quartetto Business Park on vuosina 2001–2012 rakennettu yrityspuisto Espoon Leppävaarassa. Yrityspuistossa on yhdeksän toimistotaloa, joissa toimii noin 70 yritystä. Rakennusten suunnittelussa on ollut mukana arkkitehtitoimisto Larkas & Laine.
Yrityspuiston rakennukset sijaitsevat Linnoitustiellä.
Aiheesta muualla

Quartetto Business Parkin kotisivut
Quarterly Journal of Economics

Quarterly Journal of Economics (QJE) on vertaisarvioitu taloustieteellinen aikakauskirja. Se on arvostetuimpia ja viitatuimpia taloustieteen tiedejulkaisuja. Sen ensimmäinen numero ilmestyi lokakuussa 1886, ja se on vanhin englanninkielinen taloustieteen aikakauskirja. Quarterly Journal of Economicsia toimittaa Harvardin yliopiston taloustieteen laitos.
Aiheesta muualla

Lehden kotisivu
Raimo Virta

Raimo Virta on suomalainen laulaja, joka teki yhden pitkäsoiton EMI-levymerkille.
Diskografia

Unikuva (1984)
Aiheesta muualla

Raimo Virran esitystuotanto Suomen äänitearkistossa (1901–1999)
Raitamatit

| Raitamatit |
| --- | --- |
 Ctenanthe.
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Zingiberales
Heimo::  Marantakasvit
Suku::  Raitamatit Ctenanthe  Eichler
Katso myös
   Raitamatit Commonsissa 
Infobox OKNimi-testi OK: 
Raitamatit (Ctenanthe) on marantakasveihin kuuluva kasvisuku, jossa on 15 lajia. Ne ovat kotoisin Etelä-Amerikasta.
Lajeja

nukkaraitamatti (Ctenanthe burle-marxii)
viherraitamatti (Ctenanthe lubbersiana)
kirjoraitamatti (Ctenanthe oppenheimiana)
hopearaitamatti (Ctenanthe setosa)
Sukuun kuuluu useita huonekasvina käytettyjä lajeja.
Aiheesta muualla

Finto: Kassu – Kasvien suomenkieliset nimet: Ctenanthe
Rahti (televisiosarja)

| Rahti |
| --- | --- |

Kestoaika:  noin 45–51 min
Kehittäjä(t):  Matti Kinnunen
Pääosissa:   Evelyn Rasmussen Osazuwa  Johannes Holopainen  Alain Azerot  Oona Airola  Amos Brotherus 
Alkuperäiskieli:  suomi ruotsi englanti arabia italia saksa tigrinja
Verkko:  Yle TV1
Tuotantokausia:  1
Jaksoja:  8 jaksoa
Tuotanto
Ohjaaja(t):  Matti Kinnunen
Käsikirjoittaja(t):   Matti Kinnunen  Tarja Kylmä  Johanna Hartikainen  Veikko Aaltonen 
Tuotantoyhtiö(t):  Fremantle Finland
Palkinnot
Ehdokkuudet:  Kultainen Venla Draamasarja 2021
Aiheesta muualla
Virallinen sivusto
IMDb 
Rahti on Matti Kinnusen idean pohjalta kehitetty televisiosarja, jonka hän on myös ohjannut. Alun perin oli tarkoitus tehdä kaksiosainen televisioelokuva, mutta lopulta tehtiin kahdeksanosainen televisiosarja. Kuvaukset aloitettiin vuonna 2020, mutta koronapandemian vuoksi ne viivästyivät. Sarjaa on kuvattu muun muassa Italiassa, Maltalla ja Suomessa. Sarjan ensimmäinen jakso esitettiin Yle TV1 -kanavalla 5. syyskuuta 2021.
Juoni

Kiki (Evelyn Rasmussen Osazuwa) on eritrealainen kahvilan pitäjä, jolla on perhe, mies ja tytär. Hän joutuu pakenemaan Eritreasta, koska joutuu siellä hengenvaaraan, ja lähtee perheensä kanssa vaaralliselle matkalle Pohjois-Afrikan kautta ja Euroopan halki Suomeen. Kun perhe on nousemassa laivaan, Kiki kadottaa tungoksessa miehensä ja tyttärensä, jotka saattoivat päästä siihen, mutta laivasta ammutaan viimeisiä sinne pyrkiviä, koska sinne ei enää mahdu lisää ihmisiä, ja Kiki joutuu jäämään rannalle ilman perhettään. Samaan aikaan Suomessa rahavaikeuksissa oleva autokorjaamoyrittäjä Riku (Johannes Holopainen) varastaa pakettiauton tietämättä, että sen sisällä on pakolaisperhe piilossa, ja sotkeutuu pakolaisia hyväksi käyttävään bisnekseen, jossa liikkuvat suuret rahasummat.
Sarjan pääroolia näyttelevä Evelyn Rasmussen Osazuwa on norjalainen, jonka isä on kotoisin Nigeriasta ja äiti on Pohjois-Norjasta. Hän näytteli Norjassa pitkään kestäneessä Hotel Cæsar -sarjassa, ja kun hänelle tarjottiin Kikin roolia, hän tunsi siinä olevan yhtäläisyyksiä omaan elämäänsä, vaikka onkin elänyt Norjassa tavallista elämää. Hän teki roolia varten paljon taustatutkimusta haastattelemalla eritrealaisia ja opetteli myös Eritreassa puhuttua tigrinjan kieltä sen verran, että pystyi lausumaan repliikkinsä sujuvasti.
Näyttelijät

| 0 | 1 | 2 |
| --- | --- | --- |
|  Evelyn Rasmussen Osazuwa  | … |  Kiki   |
|  Johannes Holopainen  | … |  Riku   |
|  Alain Azerot  | … |  Sammy   |
|  Oona Airola  | … |  Maria   |
|  Amos Brotherus  | … |  Joni   |
|  Yasmin Ahsanullah  | … |  Bushra   |
|  Boodi Kabbani  | … |  Jawad   |
|  Jalal Hajali  | … |  Kamal   |
|  Geoffrey Erista  | … |  Aman   |
|  Rufaro Rwambiwa  | … |  Yonah   |
|  Tommi Rantamäki  | … |  Petteri   |
|  Robin Kawa  | … |  Jorge   |
|  Janette Hirvonen  | … |  Jenna   |
|  David Kozma  | … |  Sharif   |
|  Ariela Francis  | … |  Liah   |
|  Ladwn Shakarchi  | … |  Rama   |
|  Luka Pajuhi  | … |  Rayan   |
|  Emilia Neuvonen  | … |  Barbara  |
Lähde:
Aiheesta muualla

Reikko, Leena: Ylen uutuussarja Rahti on hyvin tehtyä televisiota, mutta kaikkea ahmiva juoni myös puuduttaa Kulttuuritoimitus.  3.9.2021. Viitattu 23.9.2021.
Kansainvälisestä ihmissalakuljetuksesta kertova draamasarja Rahti alkaa Ylellä Kulttuuritähdet.  2.9.2021. Viitattu 23.9.2021.
Björkbacka, Hannu: TV-viikon valinta: Ihmisrahti on riskibisnes – Matti Kinnusen sarjauutuus Rahti seuraa ihmissalakuljetuksen uhreja Eritreasta Eurooppaan Keskipohjanmaa.  3.9.2021. Viitattu 23.9.2021.
Raitalaiskurit

| Raitalaiskurit |
| --- | --- |
 Raitalaiskuri (Nystalus radiatus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Laiskurit Bucconidae
Suku::  Raitalaiskurit  Nystalus  Cabanis & Heine, 1863
Katso myös
   Raitalaiskurit Wikispeciesissä   Raitalaiskurit Commonsissa 
Infobox OKNimi-testi OK: 
Raitalaiskurit (Nystalus) on laiskurien heimoon kuuluva tikkalintusuku. Raitalaiskurien sukuun kuuluu BirdLife Suomen mukaan neljä lajia.
Raitalaiskureihin kuuluvia lajeja

Keltakauluslaiskuri (Nystalus maculatus)
Mustaposkilaiskuri (Nystalus chacuru)
Raitalaiskuri (Nystalus radiatus)
Viirulaiskuri (Nystalus striolatus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Nystalus (englanniksi)
Rhyl FC

Rhyl Football Club (kymriksi Clwb Pêl Droed Y Rhyl) on jalkapalloseura Rhylin kaupungista. Seura pelaa Walesin toiseksi korkeimmalla sarjatasolla Cymru Alliancessa, jonne putosi kauden 2016–17 päätteeksi. Walesin mestaruuden Rhyl on voittanut 2003–04 ja 2008–09.
Rhyl FC oli mukana perustamassa Walesin jalkapallosarjaa 1890, mutta vetäytyi heti seuraavana vuonna. Vuonna 1893 se palasi nimellä Rhyl Athletic. 1800-luvun lopulla ja 1900-luvulla seura pelasi eri Walesin sarjoissa. Vuonna 1992 se haki Walesin Valioliigaan, mutta haki myöhässä ja joutui tyytymään paikkaan alemmalla sarjatasolla. Kauden 1993–94 lopuksi Rhyl nousi pääsarjaan. Ensimmäisen mestaruuden Rhyl voitti kaudella 2003–04. Tämä takasi paikan Mestarien liigan kaudelle 2004–05, mutta hävisi ensimmäisellä karsintakierroksella latvialaiselle Skontolle yhteismaalein 7–1. Tämän jälkeen seura pelasi useammalla kaudella UEFA Cupissa. Rhyl voitti jälleen Walesin mestaruuden kaudella 2008–09, mikä takasi paikan Mestarien liigan  seuraavan kauden toiselle karsintakierrokselle. Tällöin Rhyl hävisi serbialaiselle FK Partizanille yhteismaalein 12–0.
Rachel Bilson

Rachel Bilson ja Hayden Christensen Jumper-elokuvan kuvauksissa vuonna 2006.
Rachel Sarah Bilson (s. 25. elokuuta 1981 Los Angeles, Kalifornia) on yhdysvaltalainen näyttelijä, joka tunnetaan muun muassa roolistaan Summer Robertsina nuortensarjassa O.C..
Varhainen elämä

Bilson syntyi Los Angelesissa Janice Stangolle ja ohjaaja-käsikirjoittaja Danny Bilsonille. Hänellä on yksi isoveli sekä kaksi nuorempaa sisarpuolta. Bilsonin isä on juutalainen ja äiti amerikanitalialainen. Bilson on suvussaan jo neljännen polven edustaja viihdealalla; hänen isoisänsä Bruce Bilson on tuottaja-ohjaaja hänen isoisoisänsä taas George Bilson, joka työskenteli RKO Picturesilla traileriosaston päällikkönä.
Bilson opiskeli ensin Notre Dame High Schoolissa ja sitten Grossmont Collegessa San Diegossa, josta hän lähti yhden vuoden jälkeen aloittaakseen näyttelijänuran isänsä neuvomana.
Ura

Uransa alussa Bilson esiintyi muun muassa Subwayn, Raisin Branin ja Pepto-Bismolin mainoksissa. Ensimmäisen roolinsa näyttelijänä hän sai vuonna 1998 sarjasta It's True. Vuonna 2003 Bilson alkoi saada suurempia rooleja. Hän vieraili muun muassa televisiosarjoissa Buffy, vampyyrintappaja ja Teinitytön kasvatusopas. Suuren läpimurtonsa Bilson teki nuortensarjassa O.C. (2003–2007), jossa hän näytteli yhtä päärooleista. Vuosina 2011–2015 hän esiintyi Sydänmailla -lääkärisarjan pääosassa.
Yksityiselämä

16-vuotiaana Bilson miltei kuoli jouduttuaan auto-onnettomuuteen. Onnettomuuden seurauksena hän kärsii edelleen migreenikohtauksista ja muistikatkoksista.
Bilson seurusteli vastanäyttelijänsä Adam Brodyn kanssa noin kolmen vuoden ajan vuosina 2003–2006. Joulukuussa 2008 Bilson kihlautui näyttelijä Hayden Christensenin kanssa. Kesäkuussa 2010 US Weekly raportoi kihlauksen purkautuneen. Bilson ja Christensen palasivat myöhemmin yhteen ja saivat ensimmäisen lapsensa vuoden 2014 syksyllä.
Filmografia

| Vuosi | Elokuva | Rooli | Huom>  |
| --- | --- | --- | --- |
| 2006 | The Last Kiss | Kim |  |
| 2008 | Jumper | Millie Harris |  |
| 2009 | New York, I Love You | Molly |  |
| 2010 | Waiting for Forever | Emma Twist |  |
| 2011 | Life Happens | Laura |  |
| 2013 | The To Do List | Amber Klark |  |
| 2014 | American Heist | silminnäkijä | cameo |
| Vuosi | Sarja | Rooli | Huom>  |
| --- | --- | --- | --- |
| 1998 | It's True | Jenna | Jakso: "The Rats of Rumfordton" |
| 2003 | Teinitytön kasvatusopas | Jenny | Jakso: "Career Choices" |
| 2003 | Buffy, vampyyrintappaja | Colleen | Jakso: "Dirty Girls" |
| 2003–07 | O.C. | Summer Roberts | Päärooli; 92 jaksoa |
| 2004 | 70's Show | Christy | Jakso: "5:15" |
| 2007 | Chuck | Lou Palone | 2 jaksoa |
| 2010–14 | Ensisilmäyksellä | Cindy | 4 jaksoa |
| 2011–15 | Sydänmailla | tohtori Zoe Hart | Päärooli |
| 2012 | Gossip Girl | itsenään | Jakso: "New York, I Love You XOXO" |
| 2016 | Drunk History | Constance Kopp | Jakso: "Siblings" |
Aiheesta muualla

Kuvia tai muita tiedostoja aiheesta Rachel Bilson Wikimedia Commonsissa
Rachel Bilson Internet Movie Databasessa. (englanniksi)
Rachel Bilson Elonetissä.
Rachel Berry

| Rachel Berry |
| --- | --- |
 Lea Michele, Rachel Berrynä esittämässä kappaletta "Firework" Gleen livekonsertissa.
Luoja(t):  Ryan Murphy Brad Falchuk Ian Brennan
Näyttelijä(t):  Lea Michele
Ensi- esiintyminen:  "Uuteen nousuun"
Henkilötiedot
Ammatti:  Näyttelijä Laulaja
Sukupuoli:  nainen
Suhteet
Vanhemmat:  Hiram ja LeRoy Berry (isät) Shelby Corcoran (biologinen äiti)
Puoliso(t):  Jesse St. James (aviomies)
Tutut:  Finn Hudson Jesse St. James Brody Weston
Infobox OKVirheellinen NIMI-arvo: 
Rachel Barbra Berry on kuvitteellinen televisiohahmo sarjassa Glee, joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Lea Michele, joka on ollut sarjassa sen pilottijaksosta lähtien. Rachelin hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja Uusien Tuulien toinen entisistä kapteeneista sekä valmistunut opiskelija NYADA:ssa. Sarjan viimeisessä jaksossa Berry voittaa Tony-palkinnon.
Hahmo

Rachel on koulun pohjasakkaa, sillä hän kuuluu koulun glee-kerhoon. Rachelin ollessa vauva, hänet adoptoitiin miesparin, Rachelin vanhempien toimesta. Hänen biologinen äitinsä on Shelby Corcoran (Idina Menzel), Vocal Adrenalinen ohjaaja. Rachel ihastuu sarjan alussa Finn Hudsoniin.
Hahmo > Ensimmäinen tuotantokausi

Sarjan alussa Rachel ihastuu Finn Hudsoniin. He jakavat pian ensimmäisen suudelmansa koulun auditoriossa, jonka jälkeen Rachel toivoo Finnin alkavan seurustelemaan hänen kanssaan, mutta Finn ei lämpene ajatukselle. 
Rachel ryhtyy seurustelemaan Noah "Puck" Puckermanin kanssa. Puckin tajutessa, että hänen ja Rachelin seurustelu tuhoaa hänen mainettaan koulussa, ja myöhemmin Rachelin tajutessa Puckin olevan ihastunut Quinn Fabrayyn ja itse olevansa vielä ihastunut Finniin, he eroavat.
Rachelin laulaessa kappaleen "Endless Love", hän tajuaa, että hänellä on tunteita Williä kohtaan. Rachel alkaa välittömästi käyttäytyä romanttisesti Williä kohtaan, Willin yrittäessä pysäyttää hänet. Vasta Willin vanhan ihastuksen puhuessa Rachelille, hän tajuaa, kuinka sopimattomasti oli käyttäytynyt.
Rachel tapaa kirjastossa Vocal Adrenalinen pääsolistin, Jesse St. Jamesin, ja ihastuu tähän, mikä tekee muut kuorolaiset vihaisiksi. Kuorolaiset päättävät lopulta, ettei Rachel voi jatkaa kuorossa ellei eroa Jessestä. Rachel ja Jesse päättävät silti jatkaa suhdettaan, mutta pitää sen salassa muilta. Myöhemmin Rachel ja Jesse eroavat, kun Rachel tajuaa Jessen vain pelanneen kanssaan.
Juuri ennen glee-klubin esiintymistä alueellisissa karsinnoissa, Finn myöntää rakkautensa Rachelille, ja he alkavat seurustella.
Hahmo > Toinen tuotantokausi

Rachel raivostuu saatuaan tietää, että Finn menetti neitsyytensä Santanalle. Loukattu Rachel yrittää saada Puckin kanssaan sänkyyn,ja he suutelevatkin, mutta Puck kieltäytyy vedoten ettei voi tehdä tätä toista kertaa Finnille. Rachel kertoo totuuden Finnille, joka jättää tämän ja alkaa seurustella Quinnin kanssa.
Yrittäessään painostaa glee-klubilaisia eeppiseen esitykseen alueellisissa, Rachel ehdottaa, että he tekisivät alkuperäisiä kappaleita kilpailuun. Hänen ensimmäisessä yrityksessään hän laulaa tekemänsä kappaleen "My Headband", joka alittaa reilusti kisan tason, mutta ryhmänumerossa "Loser Like Me" klubilaiset voittavat itsensä seuraaviin kisoihin, kansallisiin.
Rachelin ex-poikaystävä, Jesse, palaa takaisin ja yrittää saada Rachelin takaisin itselleen. Finn tulee mustasukkaiseksi, ja jättää Quinnin. Hän suutelee Rachelia heidän yhteisen duetonsa jälkeen suuren yleisön edessä, ja he palaavat takaisin yhteen.
Hahmo > Kolmas tuotantokausi

Kolmannella kaudella Rachel päättää hakea NYADA -nimiseen yliopistoon, ja saadakseen lisäpisteitä, hän pyrkii mm. lukionsa West Side Storyn Mariaksi (hän lopulta saakin roolin) ja oppilaskunnan puheenjohtajaksi, mutta luopuu jälkimmäisestä tajutessaan sen loukkaavan samaan tehtävään pyrkivää Kurtia liikaa. Yrittäessään auttaa Kurtia puheenjohtajaksi, hän sabotoi äänestystä, ja rehtori Figgins luulee Kurtin olevan syypää. Rachel paljastaa olevansa oikea syyllinen, ja hänet erotetaan viikoksi, eikä hän saa osallistua aluekisoihin. Uudet Tuulet kuitenkin voittavat kisat.
Finn kosii Rachelia jaksossa "Se suuri kysymys", mutta Rachel ei vastaa mitään kosintaan, sillä hän tarvitsee miettimisaikaa. Rachel kertoo kosinnasta Mercedesille ja Kurtille, ja Quinnkin saa tietää asiasta ja kehottaa Rachelia kieltäytymään, koska tällä on upea ura edessään ja hänen tulisi jättää mennyt taakseen. Rachel hyväksyy Finnin kosinnan, sillä hän ymmärtää, ettei koskaan voisi rakastaa ketään muuta. He päättävät mennä naimisiin heti, mutta kun morsiusneito Quinn joutuu auto-onnettomuuteen, tapahtuma perutaan.
Rachel menee kipsiin NYADA:n koe-esiintymisissä, ja epäonnistuu elämänsä tilausuudessa. Kun koulussa on päättäjäisjuhlien aika, Rachel järjestää päättäjäisten vastaiset juhlat kaikille, jotka eivät halua mennä juhliin. Myöhemmin hän tajuaa menettävän elämänsä parhaimman tilausuuden, ja päättää lähteä päättäjäisiin. Rachel äänestetään vuoden päättäjäiskuningattareksi, ja Finn puolestaan nimitetään vuoden päättäjäiskuninkaaksi. Rachel ei luovu unelmastaan päästä NYADA:an, ja yrittää epätoivoisesti saada toisen mahdollisuuden. Tinan avulla hän saa kuin saakin sen, lopulta päästen NYADA:an. Finn ja Kurt tulevat kuitenkin hylätyiksi hakemiinsa yliopistoihin, jolloin Rachel päättää jäädä Limaan vuodeksi auttamaan ystäviään.
Valmistumisen jälkeen, Finn ja Rachel ovat ajamassa heidän uudelleenjärjestettyihin häihin, kun Finn pysähtyy rautatieasemalla. Hän kertoo, että eroaa Rachelin kanssa, eikä ole tulossa hänen mukaansa New Yorkiin, koska aikoo sittenkin liittyä armeijaan, ja haluaa Rachelin seuraavan unelmaansa ja ettei halua Rachelin jäävän ja jumittuvan toiseksi vuodeksi Ohioon niin kuin hän oli suunnitellut. Annettuaan jäähyväisensä, Finn laittaa Rachelin seuraavalla junalla kohti New Yorkia. Rachel itkee, mutta on haltioitunut päästessään New Yorkiin.